b'\n_START_ARTICLE_\nJohn Dreyer\n_START_SECTION_\n\xc5\xbdivljenje in delo\n_START_PARAGRAPH_\nDreyer je leta 1874 z dvaindvajsetimi leti od\xc5\xa1el na Irsko kot pomo\xc4\x8dnik lorda Rosseja (sina in naslednika lorda Rosseja, ki je leta 1845 zgradil 72 pal\xc4\x8dni zrcalni daljnogled, parsonstownski Leviatan). Leta 1878 je od\xc5\xa1el na Observatorij Dunsink, leta 1882 pa na Observatorij Armagh, kjer je delal do leta 1916._NEWLINE_Njegov najpomembnej\xc5\xa1i prispevek je Novi splo\xc5\xa1ni katalog (NGC) meglic in zvezdnih gru\xc4\x8d iz leta 1888. Njegove katalo\xc5\xa1ke oznake uporabljajo \xc5\xa1e danes, kakor tudi dva dodatna Indeksna kataloga (IC)._NEWLINE_Dreyer je bil tudi zgodovinar astronomije. Leta 1890 je objavil \xc5\xbeivljenjepis Tycha de Braheja in delo Zgodovina planetnih sistemov od Talesa do Keplerja (History of the planetary systems from Thales to Kepler), (University Press, Cambridge 1906).\n_START_SECTION_\nNagrade\n_START_PARAGRAPH_\nKraljeva astronomska dru\xc5\xbeba (RAS) mu je leta 1916 podelila zlato medaljo.'